KIRJALLINEN KYSYMYS E-2874/01 esittäjä(t): Rosa Miguélez Ramos (PSE) komissiolle. Euroopan laajuista liikenneverkkoa koskevat suuntaviivat ja Galicia.



Virallinen lehti nro 134 E , 06/06/2002 s. 0130 - 0131



KIRJALLINEN KYSYMYS E-2874/01 esittäjä(t): Rosa Miguélez Ramos (PSE) komissiolle (17. lokakuuta 2001) Aihe: Euroopan laajuista liikenneverkkoa koskevat suuntaviivat ja Galicia Komissio hyväksyi 2. lokakuuta ehdotuksen asetukseksi, jolla saatetaan ajan tasalle yhteisön suuntaviivat Euroopan laajuisten liikenneverkkojen kehittämisestä. Ehdotukseen sisältyy rautatie Pyreneitten läpi ja Iberian niemimaan yhteentoimiva luotijunayhteys, jonka raidelevyttä mukautetaan muuhun Eurooppaan. Samana päivänä liikennepolitiikasta vastaava komission jäsen totesi, esitellessään ehdotusta Euroopan parlamentin täysistunnolle ja vastatessaan erääseen parlamentin esittämään kysymykseen, että suurnopeusverkon Galician puoleiset osat ovat mukana (komission ehdotuksessa) samoin kuin liittymät Portugaliin, mikäli ja kun, ja tästä pidän kiinni, kaikki nämä rakenteet mukautetaan eurooppalaisen rautatien leveyteen, oli sitten kysymys uusista linjoista tai nykyisten linjojen muuttamisesta. Tulkoon tämä selväksi. Lausuman ensimmäinen osa sai erään tiedotusvälineen otsikoimaan, että Bryssel vahvistaa Galician ja Portugalin yhdistämisen suurnopeusjunalla(1). Täsmentääksemme ehdotuksen sisältöä ja komission lupauksia Galician suurnopeusjunan yhteisrahoituksesta, pyydän komissiota vastaamaan seuraaviin kysymyksiin: - Mitä rataosuuksiin komission jäsen tarkoittaa ja mitä toimia komissio aikoo toteuttaa niiden yhteisrahoituksen suhteen? - Merkitseekö ehdotus lisärahoitusta Galician suurnopeusjunahankkeille? Kuinka suurella summalla? - Mitä suurnopeusradan osuuksia komissio aikoo Galiciassa nykyisten rahoitusnäkymien aikana (20002006)? Kuinka suurella summalla? - Mitä suurnopeusradan osuuksia yhteisö rahoittaa Galiciassa seuraavan rahoitusnäkymäjakson aikana? Kuinka suurella summalla? - Milloin komission arvion mukaan suurnopeusradat otetaan käyttöön Galiciassa? - Kuinka kauan näiden suunnitelmien mukaan kestää junamatka Santiagosta Madridiin ja Santiagosta Lissaboniin? (1) La Voz de Galicia, 3. lokakuuta 2001. Loyola de Palacion komission puolesta antama vastaus (6. joulukuuta 2001) Komissio kehottaa arvoisaa parlamentin jäsentä tutustumaan vastauksiin, jotka komissio on antanut Camilo Nogueira Románin kysymyksiin E-1046/01(1), E-2030/01(2) ja E-2189/01(3). Yhteisön suuntaviivoista Euroopan laajuisen liikenneverkon kehittämiseksi tehdyn päätöksen N:o 1692/96/EY muuttamisesta 2. lokakuuta 2001 annetussa komission ehdotuksessa(4) esitetyistä uusista rautatieverkkokartoista käy ilmi, että Galician alueelle on suunniteltu useiden suurnopeusrautatielinjojen rakentamista. Kyseinen ehdotus on jätetty Euroopan parlamentille ja neuvostolle. Kun ehdotus hyväksytään, yhteistä etua koskeville liikenneyhteyshankkeille voidaan myöntää yhteisön tukea Euroopan laajuiselle liikenneverkolle varatusta talousarviosta ja koheesiorahastosta. Komissio tutkii tarvittaessa kunkin rahoitusvälineen rahoitusperusteiden, hankkeen ansioiden ja käytettävissä olevan talousarvion perusteella, voidaanko hankkeille myöntää yhteisön rahoitusta. Edellä mainitun päätöksen tavoitteena on rakentaa Euroopan laajuinen liikenneverkko vuoteen 2010 mennessä. Galician alueella liikennöivien suurnopeusjunien tarkka käyttöönottoaikataulu määräytyy kansallisten suunnitelmien mukaan. Junamatkan kesto Santiagosta Madridiin ja Santiagosta Lissaboniin riippuu tekniikoista, jotka valitaan Euroopan laajuisen suurten nopeuksien rautatiejärjestelmän yhteentoimivuudesta annetun direktiivin N:o 96/48/EY(5) mukaisesti. Direktiiviä sovelletaan edellä mainitussa ehdotuksessa määriteltyihin hankkeisiin Euroopan laajuisia liikenneverkkoja koskevan direktiivin voimaantulon jälkeen. (1) EYVL C 340 E, 4.12.2001, s. 155. (2) EYVL C 93 E, 18.4.2002, s. 49. (3) EYVL C 115 E, 16.5.2002, s. 36. (4) KOM(2001) 544. (5) EYVL L 235, 17.9.1996.